มาแถวมหาลัย...เลยต้องหวนกลับมาทานราดหน้าร้านประจำชื่อ “ราดหน้ายอดผักบ้านสมเด็จ” ที่ใครเรียนที่นี่ไม่มีใครไม่รู้จัก
ร้านตั้งอยู่ถนน อิสรภาพ หัวมุมทางเข้า ม.บ้านสมเด็จเจ้าพระยา เป็นร้านเก่าแก่  จึงทำให้เปิดขายมาแล้วมากกว่า 40 ปี โดยเป็นราดหน้าสูตรเฉพาะของทางร้าน  ได้รางวัลมากมาย ร้านมีขนาด 2 คูหา จะมีทั้งราดหน้า และข้าวมันไก่ อร่อยทั้ง2อย่างเลยค่ะ 
เมนูที่มากี่ครั้งมาก็ต้องสั่งคือ ราดหน้าหมี่กรอบ
แต่ที่สั่งจริงๆคือ ราดหน้าเส้นใหญ่ (30 บาท ) แต่ครั้งนี้มาคนเดียวเกิดความโลภค่ะ สั่งหมี่กรอบมา1จาน เค้าคิด(10.-) เส้นใหญ่เค้าผัดได้หอม เส้นนุ่ม ไม่มีเหม็นไหม้ด้วยค่ะ 
ส่วนหมี่กรอบที่เค้านำเส้นหมี่ขาวไปทอดจนกรอบ และทำกันสดๆ ใหม่ๆ หอม ฟูนุ่มๆ เคยทานที่อื่น แข็งๆ กระด้างๆ คือมาทานกี่ที่ก็อร่อยเหมือนเดิม ส่วนน้ำราดหน้า แป้งเหนียวเข้มข้น   ถ้าสั่งชุดเส้นหมี่กรอบก็จะแยกจานมาเพื่อความกรอบอร่อยเมื่อคลุกรวมกับน้ำราดหน้าจะได้ความกลมกล่อมของรสชาติที่ไม่ต้องปรุงเพิ่มเติม ผักก็กรอบ ไม่ขม เนื้อหมูนุ่มอร่อย
  ส่วนข้าวมันไก่(บรรยายตอนทานสมัยเรียนนะค่ะ)
ข้าวมันหอมมากไก่ก็นุ่ม ชอบมากที่สุดเป็นน้ำซุปหวานอร่อยค่ะ..ต้องลอง
-ที่จอดรถไม่มีค่ะ ไม่แนะนำจอดริมฟุตบาทเพราะ สน.ที่นี้เข้มงวดมากจับล๊อคเลย แนะนำจอดที่ ม.บ้านสมเด็จ